CELEX: 32014R0359
Language: et
Date: 2014-04-09 00:00:00
Title: Komisjoni rakendusmäärus (EL) nr 359/2014, 9. aprill 2014 , millega muudetakse määruse (EÜ) nr 136/2004 V lisa seoses kõnealuse määruse artiklis 9 osutatud riikide loendiga  EMPs kohaldatav tekst

10.4.2014   
            
            
               ET
            
            
               Euroopa Liidu Teataja
            
            
               L 107/10
            
         KOMISJONI RAKENDUSMÄÄRUS (EL) nr 359/2014,
   9. aprill 2014,
   millega muudetakse määruse (EÜ) nr 136/2004 V lisa seoses kõnealuse määruse artiklis 9 osutatud riikide loendiga
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 18. detsembri 1997. aasta direktiivi 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, (1) eriti selle artikli 19 lõiget 1,
   ning arvestades järgmist:
   
               (1)
            
            
               Nõukogu direktiivis 97/78/EÜ on sätestatud kolmandatest riikidest ühendusse toodavate toodete veterinaarkontrolli põhimõtted.
            
         
               (2)
            
            
               Kõnealuse direktiivi artikli 19 lõikes 1 on sätestatud, et komisjonil tuleb koostada selliste taimsete saaduste loend, mis läbivad piiril veterinaarkontrolli, ning selliste kolmandate riikide loend, kellel on lubatud liitu eksportida kõnealuseid taimseid saadusi.
            
         
               (3)
            
            
               Eespool öeldust lähtudes on komisjoni määruse (EÜ) nr 136/2004 (2) IV lisas loetletud heina ja õlgi taimsete saadustena, mis läbivad piiril veterinaarkontrolli, ning kõnealuse määruse V lisa I osas on loetletud riigid, millest liikmesriikidel on lubatud importida heina ja õlgi.
            
         
               (4)
            
            
               Määrus (EÜ) nr 136/2004 võeti vastu enne 2003. aasta ühinemislepingu jõustumist. Määruse (EÜ) nr 136/2004 V lisa II osa sisaldab ühinejariikide loendit, mis oli vajalik kuni 30. aprillini 2004. Seepärast ei ole enam vaja säilitada V lisa II osa ega jagada V lisa kahte ossa.
            
         
               (5)
            
            
               Selguse huvides tuleks V lisasse lisada riikide ISO-koodid.
            
         
               (6)
            
            
               Serbia on hiljuti taotlenud luba eksportida liitu heina ja õlgi.
            
         
               (7)
            
            
               Komisjoni määruses (EL) nr 206/2010 (3) on Serbia loetletud riigina, kust võib liitu importida veiste, lammaste, kitsede ja kodukabjaliste värsket liha.
            
         
               (8)
            
            
               Kuigi Serbia eluskabiloomi ei ole lubatud liitu sisse tuua, on lubatud sisse tuua heina ja õlgi, sest loomade tervislik seisund Serbias ei põhjusta nakkuslike loomahaiguste levimise riski selliste taimsete saaduste kaudu, mis võivad olla kokku puutunud elusloomadega.
            
         
               (9)
            
            
               Määrust (EÜ) nr 136/2004 tuleks seepärast vastavalt muuta.
            
         
               (10)
            
            
               Käesoleva määrusega ettenähtud meetmed on kooskõlas alalise toiduahela ja loomatervishoiu komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 136/2004 V lisa asendatakse käesoleva määruse lisaga.
   Artikkel 2
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. aprill 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 24, 30.1.1998, lk 9.
   
      (2)  Komisjoni määrus (EÜ) nr 136/2004, 22. jaanuar 2004, milles sätestatakse kolmandatest riikidest imporditud kaupade veterinaarkontrolli kord ühenduse piiripunktides (ELT L 21, 28.1.2004, lk 11).
   
      (3)  Komisjoni määrus (EL) nr 206/2010, 12. märts 2010, millega kehtestatakse nende kolmandate riikide, territooriumide või nende osade loetelud, kust on lubatud Euroopa Liitu tuua teatavaid loomi ja värsket liha, ning veterinaarsertifitseerimise nõuded (ELT L 73, 20.3.2010, lk 1).
   
      LISA
      
         
            „V LISA
            ARTIKLIS 9 OSUTATUD RIIKIDE LOEND
            
                        ISO-kood
                     
                     
                        Riik
                     
                  
                        AU
                     
                     
                        Austraalia
                     
                  
                        BY
                     
                     
                        Valgevene
                     
                  
                        CA
                     
                     
                        Kanada
                     
                  
                        CH
                     
                     
                        Šveits
                     
                  
                        CL
                     
                     
                        Tšiili
                     
                  
                        GL
                     
                     
                        Gröönimaa
                     
                  
                        IS
                     
                     
                        Island
                     
                  
                        NZ
                     
                     
                        Uus-Meremaa
                     
                  
                        RS
                     
                     
                        Serbia (1)
                        
                     
                  
                        US
                     
                     
                        Ameerika Ühendriigid
                     
                  
                        ZA
                     
                     
                        Lõuna-Aafrika Vabariik (välja arvatud see osa Põhja- ja Ida-Transvaali veterinaarpiirkonnas asuvast suu- ja sõrataudi tõrje alast, mis asub Natali veterinaarpiirkonnas, Ingwavuma halduspiirkonnas ja Botswana piirialal ida pool 28° pikkuskraadi)
                     
                  
      
      
         (1)  Nagu on osutatud ühelt poolt Euroopa ühenduste ja nende liikmesriikide ning teiselt poolt Serbia Vabariigi vahelise stabiliseerimis- ja assotsieerimislepingu artiklis 135 (ELT L 278, 18.10.2013, lk 16).”